**Zmluva č. xxxxxx**

**o poskytovaní akreditovaných kurzov prvej pomoci**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

**Objednávateľ:**

Obchodné meno: **Železničná spoločnosť Slovensko, a. s.**

Sídlo: Rožňavská 1, 832 72 Bratislava

Právna forma: akciová spoločnosť

Zapísaný: v Obchodnom registri Mestského súdu Bratislava III,

 oddiel: Sa, vložka č.: 3497/B

Štatutárny orgán: predstavenstvo

V zastúpení: Mgr. Peter Helexa, predseda predstavenstva

 Ing. Karol Henzély, MBA, člen predstavenstva

IČO: 35 914 939

IČ DPH: SK2021920076

DIČ: 2021920076

Bankové spojenie: Všeobecná úverová banka, a.s.

Číslo účtu: 2235304454/0200

IBAN: SK25 0200 0000 0022 3530 4454

SWIFT: SUBASKBX

(ďalej len „**objednávateľ**“ alebo „**ZSSK**“)

a

**Dodávateľ :**

Obchodné meno:

Sídlo:

Právna forma:

Zapísaný:

Štatutárny orgán:

V zastúpení:

IČO:

DIČ DPH:

DIČ:

Bankové spojenie:

Číslo účtu:

IBAN:

SWIFT:

(ďalej len „**dodávateľ**“)

(objednávateľ a dodávateľ ďalej spolu aj „**zmluvné strany**“ alebo jednotlivo **„zmluvná strana“**)

**Čl. 1**

**Úvodné ustanovenie**

1. Táto zmluva upravuje uskutočňovanie akreditovaných kurzov prvej pomoci v zmysle zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a vyhlášky Ministerstva zdravotníctva Slovenskej republiky č. 398/2010 Z. z. o minimálnych požiadavkách na kurz prvej pomoci a kurz inštruktora prvej pomoci poskytovaných dodávateľom a ich využívanie zo strany objednávateľa.

**Čl. 2**

**Predmet zmluvy**

1. Predmetom tejto zmluvy je:
2. záväzok dodávateľa poskytovať objednávateľovi riadne a včas školenia - akreditované kurzy prvej pomoci (ďalej aj „**školenie**“ alebo „**akreditovaný** **kurz prvej pomoci**“), špecifikovaných v  Čl. 1 a Čl. 3 tejto zmluvy,
3. záväzok objednávateľa zaplatiť za riadne a včas poskytnuté akreditované kurzy prvej pomoci cenu uvedenú v Čl. 5 bod 2. tejto zmluvy, a
4. úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.

**Čl. 3**

**Spôsob a miesto plnenia zmluvy**

1. Dodávateľ sa zaväzuje realizovať pre objednávateľa akreditované kurzy prvej pomoci za podmienok stanovených v tejto zmluve pre nasledujúce počty zamestnancov objednávateľa a miesta určené objednávateľom a to v: Bratislave, Martine, Zvolene a Košiciach, t.j. spolu 2 231 zamestnancov.

Zmluvné strany sa dohodli, že okrem uvedených miest je možné na základe vzájomnej dohody objednávateľa a dodávateľa realizovať školenia aj v iných miestach.

1. Objednávateľ zabezpečí účasť zamestnancov na akreditovaných kurzoch prvej pomoci v počte uvedenom v bode 1. tohto článku zmluvy. To neplatí pri predčasnom ukončení zmluvy v zmysle Čl. 7 tejto zmluvy. Objednávateľ si vyhradzuje právo kedykoľvek počas účinnosti tejto zmluvy upraviť počet zamestnancov uvedený v bode 1. tohto článku zmluvy, a to aj viackrát počas účinnosti tejto zmluvy, v závislosti od vývoja zamestnanosti a zmien organizačnej štruktúry objednávateľa, a to jednostranným písomným oznámením doručeným dodávateľovi (postačuje elektronicky na kontaktnú osobu dodávateľa uvedenú v bode 10. tohto článku zmluvy).
2. Najvyššia možná odchýlka smerom nadol od celkového počtu zamestnancov objednávateľa, stanoveného na dobu účinnosti tejto zmluvy v bode 1. tohto článku zmluvy, je mínus 365 zamestnancov. Ak odchýlka presiahne viac ako mínus 365 zamestnancov počas doby účinnosti tejto zmluvy, je dodávateľ oprávnený v poslednej faktúre doúčtovať chýbajúci počet zamestnancov do celkového počtu 2000 zamestnancov. To neplatí pri predčasnom  ukončení zmluvy v zmysle Čl. 7 tejto zmluvy. Zmluvné strany sa zároveň dohodli, že v prípade, ak zo strany objednávateľa dôjde k úprave celkového počtu zamestnancov v zmysle bodu 2. tohto článku zmluvy, tento sa bude považovať za záväzný bez možnosti odchýlky.
3. Objednávateľ sa zaväzuje dodávateľovi zaslať písomnú špecifikáciu školenia v rozsahu:
4. miesto školenia,
5. dátum školenia,
6. hodina začiatku školenia,
7. počet zamestnancov,
8. profesia zamestnancov,
9. či ide o základné alebo opakované školenie,
10. kontakt na zamestnanca objednávateľa, ktorý bude zodpovedný za organizáciu konkrétneho školenia,

a to vždy vopred na nasledujúci kalendárny mesiac, najneskôr do 20. dňa predchádzajúceho kalendárneho mesiaca, elektronicky na kontaktnú osobu dodávateľa uvedenú v písm. b) bode 10. tohto článku zmluvy. Ak pripadne 20. deň na deň pracovného voľna alebo pracovného pokoja, termín sa presúva na najbližší nasledujúci pracovný deň.

1. Objednávateľ sa zaväzuje zabezpečiť v jednom termíne a jednom mieste najmenej 15 a najviac 30 účastníkov (akreditovaný kurz prvej pomoci s dvomi inštruktormi). Na základe písomného súhlasu dodávateľa môže byť v jednom akreditovanom kurze prvej pomoci a jednom mieste počet účastníkov aj menší ako 15.
2. Dodávateľ sa zaväzuje uskutočňovať akreditované kurzy prvej pomoci v súlade s vyhláškou Ministerstva zdravotníctva Slovenskej republiky č. 398/2010 Z. z. o minimálnych požiadavkách na kurz prvej pomoci a kurz inštruktora prvej pomoci, v trvaní 8 vyučovacích hodín (1 vyučovacia hodina = 45 minút) a na každých 15 účastníkov akreditovaného kurzu prvej pomoci (aj začatých) zabezpečiť jedného inštruktora. Účastníci školenia potvrdia absolvovanie akreditovaného kurzu prvej pomoci podpisom do prezenčnej listiny, ktorá bude slúžiť ako podklad pri fakturácii.
3. Objednávateľ si vyhradzuje právo určiť v písomnej špecifikácii termín a miesto konania akreditovaných kurzov prvej pomoci. Dodávateľ je povinný do 5 pracovných dní od doručenia požiadaviek písomne potvrdiť objednávateľovi termín a miesto konania akreditovaných kurzov prvej pomoci.
4. Dodávateľ je povinný vyhotoviť a doručiť objednávateľovi do 5 pracovných dní po skončení školenia pre každého účastníka potvrdenie o absolvovaní akreditovaného kurzu prvej pomoci.
5. Objednávateľ sa zaväzuje zaplatiť dodávateľovi za riadne zrealizovanie akreditovaných kurzov prvej pomoci cenu v čiastke a za podmienok uvedených v Čl. 5 tejto zmluvy.
6. Zmluvné strany sa dohodli na nasledovných kontaktných osobách (ďalej ako „**kontaktné osoby**“):
7. **Kontaktné osoby za objednávateľa:**
8. **Kontaktná osoba za dodávateľa:**

**Čl. 4**

**Dodacie podmienky**

1. Akreditovaný kurz prvej pomoci sa považuje za zrealizovaný, ak bola dodávateľom zabezpečená jeho realizácia v dohodnutom termíne, mieste, rozsahu a kvalite, a ak bolo vystavené potvrdenie o absolvovaní akreditovaného kurzu prvej pomoci každému účastníkovi školenia.
2. Objednávateľ môže v dôsledku nepredvídaných okolností zrušiť realizáciu potvrdeného akreditovaného kurzu prvej pomoci do 13.00 h. piateho (5.) dňa pred dňom uskutočnenia školenia doručením správy elektronicky na e-mail dodávateľa podľa Čl. 3 bod 10. písm. b) tejto zmluvy. V prípade zrušenia akreditovaného kurzu prvej pomoci po uvedenej lehote je objednávateľ povinný zabezpečiť realizáciu akreditovaného kurzu prvej pomoci v náhradnom termíne. Za takto zrealizované školenie uhradí objednávateľ cenu o 30% vyššiu ako bola dohodnutá cena.
3. Dodávateľ môže v dôsledku nepredvídaných okolností zrušiť realizáciu potvrdeného akreditovaného kurzu prvej pomoci do 13.00 h. piateho (5,) dňa pred dňom uskutočnenia školenia doručením správy elektronicky na e-mail objednávateľa podľa Čl. 3 bod 10. písm. a) tejto zmluvy (podľa príslušného regiónu). V prípade zrušenia akreditovaného kurzu prvej pomoci po uvedenej lehote, je dodávateľ povinný zabezpečiť realizáciu akreditovaného kurzu prvej pomoci v náhradnom termíne. Za takto realizované školenie uhradí objednávateľ cenu o 30% nižšiu ako bola dohodnutá cena.
4. Dodávateľ nie je oprávnený vykonať predmet tejto zmluvy prostredníctvom subdodávok.

**Čl. 5**

**Cenové a platobné podmienky**

1. Cena za akreditované kurzy prvej pomoci podľa tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a považuje sa za cenu bez DPH. K cene za predmet zmluvy bude účtovaná DPH v zmysle platných právnych predpisov SR.
2. Objednávateľ sa zaväzuje za zrealizované akreditované kurzy prvej pomoci zaplatiť dohodnutú zmluvnú cenu vo výške **xx € bez DPH (slovom: xxxx eur) za jedného účastníka a jeden akreditovaný kurz prvej pomoci.**
3. Dodávateľ vyhotovuje faktúru mesačne za zrealizované akreditované kurzy prvej pomoci vždy po skončení kalendárneho mesiaca v súlade s platnou daňovou legislatívou. K faktúre pripojí ako podklad pre fakturáciu kópie prezenčných listín s uvedením dátumu a miesta konania školenia, meno a priezvisko lektora, odtlačok pečiatky a podpis dodávateľa.
4. Splatnosť faktúry je **tridsať (30) dní** odo dňa jej vystavenia dodávateľom. Faktúra musí byť vystavená a doručená najneskôr do 10. dňa nasledujúceho kalendárneho mesiaca na fakturačnú adresu:
5. Železničná spoločnosť Slovensko, a.s., Sekcia účtovníctva a daní, Rožňavská 1, 832 72 Bratislava za školenia v regióne Bratislava,
6. Železničná spoločnosť Slovensko, a.s., Sekcia účtovníctva a daní, Letná 42, 040 01 Košice za miesta v regiónoch Košice, Martin a Zvolen.

1. Zmluvné strany berú na vedomie, že je možné vystaviť a doručiť faktúru podľa tejto zmluvy aj v zmysle zákona č. 215/2019 Z. z. o zaručenej elektronickej fakturácií a centrálnom ekonomickom systéme a o doplnení niektorých zákonov (ďalej aj „**zákon o elektronickej fakturácií**“). Takto vystavená faktúra musí mať všetky náležitosti podľa § 2 ods. 2 písm. a) až m) zákona o elektronickej fakturácií. Dodávateľ je povinný za účelom možnosti využitia elektronického doručovania faktúr uzavrieť so ZSSK písomnú dohodu o elektronickom doručovaní faktúr v súlade so zákonom o DPH.
2. Objednávateľ požaduje uviesť vo faktúre údaje číslo zmluvy objednávateľa xxxx pre zúčtovanie faktúry objednávateľom.
3. V prípade, že faktúra nebude doručená objednávateľovi do 5 pracovných dní od jej vystavenia, lehota splatnosti sa predlžuje o počet dní presahujúcich túto lehotu.
4. Dňom úhrady sa rozumie deň odpísania finančných prostriedkov z účtu objednávateľa. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší nasledujúci pracovný deň. V prípade, že faktúra nebude obsahovať všetky náležitosti daňového dokladu podľa platných právnych predpisov, nebude vystavená v zmysle uzavretej zmluvy alebo bude obsahovať nesprávne alebo neúplne údaje, objednávateľ je oprávnený vrátiť ju dodávateľovi na prepracovanie. Nová lehota splatnosti začína plynúť až dňom doručenia novej, resp. opravenej faktúry dodávateľom. To neplatí, ak sa preukáže, že faktúra bola objednávateľom vrátená neoprávnene.
5. Za oneskorenú úhradu faktúry môže dodávateľ požadovať od objednávateľa zaplatenie úroku z omeškania z dlžnej sumy v zmysle platných ustanovení Obchodného zákonníka v znení neskorších predpisov.
6. Dodávateľ so sídlom v Slovenskej republike sa zaväzuje uvádzať na vystavenej faktúre čísla bankových účtov, ktoré sú zverejnené v zozname na webovom sídle Finančného riaditeľstva SR (ďalej len „**zoznam FR SR**“). V prípade, že objednávateľ uhradí celkovú hodnotu faktúry na bankový účet uvedený na faktúre dodávateľa, ktorý ale nebol zverejnený v zozname FR SR a  následne správca dane bude požadovať od objednávateľa ručenie za DPH, dodávateľ sa zaväzuje z titulu náhrady škody uhradiť objednávateľovi túto DPH v plnej výške do 10 (desať) dní od doručenia jej vyúčtovania dodávateľovi. Podkladom k vyúčtovaniu je fotokópia rozhodnutia správcu dane a doklad o jej úhrade. Objednávateľ sa z titulu oznamovacej povinnosti bankových účtov zaväzuje postupovať v súlade s platnou daňovou legislatívou. Objednávateľ zároveň môže účtovať dodávateľovi zmluvnú pokutu vo výške 0,03 %zo sumy uhradenej objednávateľom za dodávateľa za každý deň omeškania dodávateľa s povinnosťou voči správcovi dane podľa prvej vety, ak toto plnenie uhradil za dodávateľa objednávateľ, pričom dodávateľ sa na účely tejto vety dostane do omeškania dňom nasledujúcim po dni, kedy objednávateľ uhradil správcovi dane dodávateľa toto predmetné plnenie za dodávateľa až do dňa zaplatenia (t. j. pripísania na účet) objednávateľovi objednávateľom poskytnuté plnenie za dodávateľa. Pre vylúčenie pochybností, zaplatenie zmluvnej pokuty neobmedzuje právo objednávateľa domáhať sa náhrady škody spôsobenej porušením povinností zabezpečených zmluvnou pokutou a to v celom rozsahu vzniknutej škody (i nad rámec výšky zmluvnej pokuty).
7. V prípade, že objednávateľ nedodrží  lehotu splatnosti faktúry podľa bodu 4. toho článku zmluvy z dôvodu, že dodávateľ nezverejnil svoj bankový účet uvedený na faktúre  v zozname FR SR podľa platného zákona o DPH, dodávateľ nemá nárok na úrok z omeškania z titulu oneskorenej úhrady.
8. Zmluvné strany sa dohodli, že postúpenie a založenie vzniknutých pohľadávok a záväzkov vyplývajúcich z tejto zmluvy je možné len s predchádzajúcim písomným súhlasom druhej zmluvnej strany.
9. Dodávateľ nie je oprávnený požadovať od osoby vyslanej objednávateľom za poskytnutie objednaného školenia a úkony s tým súvisiace úhradu v hotovosti.
10. Zmluvné strany sa dohodli, že dodávateľ môže započítať svoje pohľadávky voči pohľadávkam objednávateľa iba na základe predchádzajúcej písomnej dohody s objednávateľom.

**Čl. 6**

**Bezpečnosť a ochrana zdravia pri práci**

1. Dodávateľ zabezpečí pre svojich zamestnancov, ktorí budú vykonávať zmluvnú činnosť a služobne sa pohybovať na pracoviskách objednávateľa v zmysle tejto zmluvy, plnenie povinností vyplývajúcich z platných všeobecne záväzných právnych predpisov a zodpovedá za dodržiavanie predpisov o bezpečnosti ochrane zdravia pri práci (ďalej len „**BOZP**“) vlastných zamestnancov v súlade s príslušnými ustanoveniami zákona č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákona č. 311/2001 Z. z. Zákonník práce v znení neskorších predpisov a ďalšej legislatívy a interných dokumentov objednávateľa v oblasti BOZP.
2. Dodávateľ zabezpečí pre vlastných zamestnancov preukázateľné vstupné oboznámenie BOZP u objednávateľa z predpísanej legislatívy BOZP platnej v ZSSK a oboznámenie svojich zamestnancov na miestne podmienky pre príslušné pracoviská ZSSK, kde budú vykonávať pohyb a pracovnú činnosť v zmysle tejto zmluvy. Pri akomkoľvek poškodení zdravia na pracovisku objednávateľa, či už má za následok práceneschopnosť alebo nie, dodávateľ bezodkladne oznámi prípad kontaktnej osobe objednávateľa na príslušnom pracovisku. Dodávateľ zabezpečí pre vlastných zamestnancov preukázateľné oboznámenie so Smernicou - Traumatologický plán, Smernicou - Evidencia, registrácia a vyšetrovanie pracovných úrazov, iných úrazov, nebezpečných udalostí a chorôb z povolania v ZSSK, Predpisom - Všeobecné pravidlá BOZP v podmienkach ZSSK, Smernicou - Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK.
3. Dodávateľ zabezpečí preukázateľné oboznámenie svojich zamestnancov a dodržiavanie  prevádzkového poriadku svojimi zamestnancami na príslušnom pracovisku objednávateľa, kde budú vykonávať pohyb a pracovnú činnosť. Pri činnosti v blízkosti elektrických zariadení musia mať zamestnanci dodávateľa predpísané poučenie v zmysle vyhlášky Ministerstva dopravy, pôšt a telekomunikácií SR č. 205/2010 Z. z. o určených technických zariadeniach a určených činnostiach a činnostiach na určených technických zariadeniach.
4. Pri výkone zmluvnej činnosti musia zamestnanci dodávateľa dodržiavať ustanovenia vyplývajúce z dokumentu Smernica - Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSKvyplývajúcich z pracovného prostredia  s ktorým musia byť preukázateľne oboznámení. Na pracoviskách budú zamestnanci dodávateľa preukázateľne oboznámení so zákazom vstupovať do priestoru, ktorý nesúvisí s ich zmluvnou pracovnou činnosťou a zdržiavať sa v priestore a vykonávať činnosti , ktoré by mohli bezprostredne ohroziť život alebo ich zdravie, s existujúcim a predvídateľným nebezpečenstvom, o možných ohrozeniach, preventívnych opatreniach a opatreniach na poskytnutie prvej pomoci, na zdolávanie požiarov, na vykonanie záchranných prác a na evakuáciu zamestnancov.
5. Zamestnanci dodávateľa sú povinní dodržiavať zákaz fajčenia a požívania a prechovávania alkoholických nápojov a  omamných látok na pracoviskách objednávateľa. Oprávnení zamestnanci objednávateľa, po preukázaní sa služobným preukazom, sú oprávnení vykonať u zamestnancov dodávateľa v službe kontrolu na požitie alkoholických nápojov, ktorej sa zamestnanci dodávateľa musia podrobiť.
6. Dodávateľ zabezpečí pre svojich zamestnancov cez objednávateľa povolenia na vstup do vyhradeného obvodu ZSSK a v prípade použitia motorových vozidiel zabezpečí potrebné oprávnenia na povolenia na vjazd a parkovanie vo vyhradenom obvode ZSSK, Železníc Slovenskej republiky („ŽSR“) príp. Železničnej spoločnosti Cargo Slovakia, a.s. („ZSSK CARGO“)  podľa toho, kde a na koho pracovisku sa budú pohybovať a vykonávať pracovnú činnosť v zmysle zmluvy.
7. Dodávateľ je povinný písomne zaslať objednávateľovi menný zoznam svojich zamestnancov, ktorí budú vykonávať pracovnú činnosť v zmysle zmluvy, a to najneskôr v deň predchádzajúci dňu začiatku plnenia tejto zmluvy.
8. Objednávateľ umožní zamestnancom dodávateľa prístup k sociálnym zariadeniam a k pitnej vode.
9. V prípade pohybu zamestnancov dodávateľa v prevádzkovom priestore ŽSR zabezpečí dodávateľ pre svojich zamestnancov predpísané školenie z predpisu ŽSR Z2 (vykonáva výlučne ŽSR – UIVP svojimi lektormi), v prípade pohybu po pracoviskách ZSSK Cargo musia byť zamestnanci dodávateľa preukázateľne oboznámení z predpisu BP 1.

**Čl. 7**

**Trvanie a zánik zmluvného vzťahu**

1. Zmluva sa uzatvára **na dobu určitú na 3 (tri) roky** odo dňa nadobudnutia účinnosti tejto zmluvy alebo do vyčerpania **finančného limitu xxxx,- € bez DPH (slovom: xxxx eur)** (ďalej len „**finančný limit“)** počas účinnosti tejto zmluvy, podľa toho, ktorá skutočnosť nastane skôr.

Pre vylúčenie pochybností, stanovenie finančného limitu zmluvy neoprávňuje dodávateľa domáhať sa vyčerpania finančného limitu a nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní.

1. Zmluvu možno ukončiť:
2. písomnou dohodou zmluvných strán, s účinnosťou odo dňa v nej uvedeného, alebo
3. písomnou výpoveďou jednej zo zmluvných strán aj bez uvedenia dôvodu, alebo
4. písomným odstúpením od zmluvy jednou zo zmluvných strán, alebo
5. dosiahnutím finančného limitu uvedeného v bode 1. tohto článku zmluvy.
6. Výpovedná lehota je tri (3) mesiace a začne plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď preukázateľne doručená druhej zmluvnej strane.
7. Dodávateľ je povinný bezodkladne informovať objednávateľa o strate akreditácie na realizáciu kurzov prvej pomoci. Dodávateľ berie na vedomie a bezvýhradne súhlasí s tým, že strata akreditácie je považovaná za podstatné poručenie zmluvy a je pre objednávateľa dôvodom na okamžité odstúpenie od tejto zmluvy s účinnosťou odo dňa straty akreditácie.
8. Ktorákoľvek zo zmluvných strán je oprávnená odstúpiť od tejto zmluvy v prípade jej podstatného porušenia druhou zmluvnou stranou. Odstúpenie od zmluvy musí byť vykonané v písomnej forme a musia v ňom byť uvedené dôvody odstúpenia. Za podstatné porušenie tejto zmluvy sa považuje najmä:
9. ak dodávateľ realizuje akreditovaný kurz prvej pomoci alebo jeho časť prostredníctvom subdodávok,
10. ak dodávateľ realizuje akreditovaný kurz prvej pomoci v rozpore s právnymi predpismi,
11. ak dodávateľ realizuje akreditovaný kurz prvej pomoci v nedostatočnom rozsahu alebo v nedostatočnej kvalite, či prostredníctvom nekvalifikovaných osôb a pod.

Právne účinky odstúpenia od zmluvy nastávajú doručením písomného oznámenia o odstúpení druhej zmluvnej strane.

1. Zmluvné strany sa dohodli, že objednávateľ má právo odstúpiť od zmluvy aj v prípade:
2. ak bol dodávateľ uvedený ako daňový dlžník v Zozname daňových dlžníkov zverejňovanom Finančnou správou Slovenskej republiky alebo v inom zozname, ktoré (takéto zverejnenie) zakladá možnosť daňového úradu Slovenskej republiky požadovať od objednávateľa ručenie za daň z pridanej hodnoty podľa zákona 222/2004 Z. z. o dani z pridanej hodnoty v znení neskorších predpisov,
3. ak bude voči dodávateľovi začaté konkurzné konanie v zmysle § 23 ods. 1 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
4. ak dodávateľ vstúpi do likvidácie v zmysle § 70 ods. 3 zákona č. 513/1991 Zb. Obchodného zákonníka v znení neskorších predpisov.
5. Dodávateľ je povinný bezodkladne informovať objednávateľa, že nastali skutočnosti uvedené v bode 6. tohto článku zmluvy. Odstúpenie podľa tohto bodu zmluvy je bez ďalšieho účinné momentom, kedy nastala okolnosť, ktorá zakladá právo objednávateľa na okamžité odstúpenie od zmluvy, bez ohľadu na to, či si dodávateľ splnil oznamovaciu povinnosť podľa predchádzajúcej vety alebo nie.
6. V prípade odstúpenia od zmluvy zo strany objednávateľa sa zmluvné strany zaväzujú do 30 (tridsať) dní odo dňa nadobudnutia účinnosti odstúpenia od tejto zmluvy si vzájomne vyrovnať všetky pohľadávky a záväzky vzniknuté do dňa nadobudnutia účinnosti odstúpenia od tejto zmluvy.
7. Zánik zmluvy podľa tohto článku zmluvy sa nedotýka nároku na náhradu škody vzniknutej porušením tejto zmluvy, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení platnosti tejto zmluvy.
8. Táto zmluva nadobúda **platnosť** dňom jej podpísania oboma zmluvnými stranami a **účinnosť** dňom nasledujúcim po dni jej zverejnenia v Centrálnom registri zmlúv vedenom Úradom vlády v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. V prípade, že zmluvné strany nepodpíšu túto zmluvu v rovnaký deň, zmluva nadobudne platnosť dňom podpisu tej zmluvnej strany, ktorá zmluvu podpíše neskôr.
9. Zmluvné strany berú na vedomie, že zmluva bude zverejnená v celom rozsahu v zmysle zákona č. 211/2000 Z. z. o slobodnom prístupe k informáciám  a o zmene  a doplnení niektorých zákonov v znení neskorších predpisov v Centrálnom registri zmlúv Úradu vlády SR. Objednávateľ bude bez meškania informovať dodávateľa o účinnosti tejto zmluvy.

**Čl. 8**

 **Záverečné ustanovenia**

1. Táto zmluva sa riadi právnym poriadkom Slovenskej republiky najmä ustanoveniami Obchodného zákonníka. V prípade, ak sa niektoré ustanovenie zmluvy stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou, nie je dotknutý ostatný obsah zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
2. Zmluvné strany sa zaväzujú, že obchodné a technické informácie uvedené vo vzájomnej písomnej alebo e-mailovej korešpondencii, ktoré boli zmluvnou stranou zverené druhej zmluvnej strane, nesprístupnia tretím osobám a tieto informácie nepoužijú na iné účely, ako na plnenie záväzkov vyplývajúcich z tejto zmluvy. Táto povinnosť sa nevzťahuje na obchodné a technické informácie, bežne dostupné tretím osobám okrem skutočností, na ktoré sa vzťahuje zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Zmluvu je možné meniť a dopĺňať iba na základe vzostupne očíslovaných písomných dodatkov odsúhlasených zmluvnými stranami a podpísanými oprávnenými osobami zmluvných strán, pričom takto uzatvorené dodatky budú tvoriť neoddeliteľnú súčasť tejto zmluvy. Spôsob uskutočnenia zmien a doplnkov sa netýka zmeny adresy sídla zmluvných strán, adresy pre fakturáciu a kontaktnej osoby vrátane čísla telefónu a e-mailovej adresy, pri ktorých je dostačujúce písomné oznámenie zmeny. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané oprávnenými osobami zmluvnej strany, ktorá zmenu bankových údajov oznamuje druhej zmluvnej strane.
4. Spory vzniknuté z tejto zmluvy alebo s ňou súvisiace sa zmluvné strany zaväzujú riešiť najprv vzájomným rokovaním, až následne cestou príslušného súdu v zmysle platných právnych predpisov SR. Na rozhodovanie všetkých sporov, ktoré vzniknú z tejto zmluvy vrátane sporov o jej platnosť, výklad a zrušenie, je príslušný vecne a miestne príslušný súd SR v zmysle ustanovení zákona č. 160/2015 Z. z. Civilný sporový poriadok, určený podľa sídla ZSSK.
5. Zmluva je vyhotovená **v piatich (5) rovnopisoch**, z toho tri (3) rovnopisy obdrží objednávateľ, dva (2) rovnopisy obdrží dodávateľ.
6. Zmluvné strany sa dohodli, že písomnosti podľa tejto zmluvy doručované poštou sa pokladajú za doručené i keď:
7. zmluvná strana odmietne prevziať poštovú zásielku, a to dňom odmietnutia prevzatia zmluvnou stranou,
8. poštová zásielka sa vráti ako nedoručiteľná alebo neprevzatá v odbernej lehote, a to tretím dňom jej uloženia na pošte, a to i v prípade, že sa o nej adresát nedozvie.

Písomnosti doručované poštou budú zmluvné strany zasielať na adresu sídla druhej zmluvnej strany uvedenú v záhlaví tejto zmluvy, pokiaľ príslušná zmluvná strana neoznámi novú adresu doručovania zmluvnej strane. V prípade nesúladu adresy sídla zmluvnej strany uvedenej v záhlaví tejto zmluvy, resp. adresy oznámenej zmluvnou stranou, s adresou uvedenou v aktuálnom výpise z obchodného registra, budú písomnosti účinne doručované i v prípade ich doručovania na adresu sídla zmluvnej strany vyplývajúcej z obchodného registra.

1. Zmluvné strany vyhlasujú, že v súlade s  Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov prijali primerané technické a organizačné opatrenia na zabezpečenie spracúvania osobných údajov len na konkrétny účel, s dôsledným uplatnením zásady minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov.
2. Informácia o ochrane osobných údajov v ZSSK určená zmluvným partnerom spoločnosti, ich zamestnancom a zástupcom je dostupná na webovej adrese: [http://www.zssk.sk/sk/ochrana-osobnych-udajov/](http://www.zssk.sk/sk/ochrana-osobnych-udajov/zmluvni-partneri-gdpr.html), o čom zmluvný partner ZSSK je povinný informovať dotknuté osoby.
3. ZSSK netoleruje akúkoľvek formu korupcie a zaväzuje sa konať v súlade so schváleným Protikorupčným programom: <https://www.zssk.sk/protikorupcny-program/>. Dodávateľ sa zaväzuje sa s Protikorupčným programom oboznámiť a postupovať v súlade s ním.
4. Zmluvné strany vyhlasujú, že zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákon. Ďalej zmluvné strany vyhlasujú, že sú spôsobilé na uzatvorenie tejto zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto zmluve pripájajú svoje podpisy.

--nasleduje podpisová strana--

**Podpisová strana k Zmluve č. xxxx o poskytovaní akreditovaných kurzov prvej pomoci**

V Bratislave dňa: V ....................................... dňa:

Objednávateľ: Dodávateľ:

–––––––––––––––––––––––––––––– ––––––––––––––––––––––––––––-

Mgr. Peter Helexa

predseda predstavenstva

Železničná spoločnosť Slovensko, a.s.

–––––––––––––––––––––––––––––––

Ing. Karol Henzély, MBA

člen predstavenstva

Železničná spoločnosť Slovensko, a.s.